Raymond Dokpesi

Olóyè Raymond Anthony Aleogho Dokpesi (tí wọ́n bí ní 25 October 1951 tó sì ṣaláìsí ní 29 May 2023) jẹ́ oníṣòwò ọmọ orílẹ̀-èdè Nàìjíríà. Àwọn òbí rẹ̀ wá láti Agenebode, ní Ìpínlẹ̀ Ẹdó, sínú ìdílé tó ní àbúròbìnrin mẹ́fà. Ó wọ inú ilé-iṣẹ́ agbéròyìnjáde pẹ̀lú ilé-iṣẹ́ rẹ̀ DAAR Communications, ó sì ṣèdásílẹ̀ ìkànni orí ẹ̀rọ̀-amóhùnmáwòrán ti orílẹ̀-èdè Nàìjíríà, èyí tí ń ṣe Africa Independent Television (AIT). Òun ni alága ìgbìmọ̀ tó ń ṣètò ìpérò àgbáyé ti  People's Democratic Party ní ọdún 2015. Ní oṣù kẹta ọdún 2020, ó ń kojú àwọn ẹ̀sùn jìbìtì tí wọn fi sùn ún. Ní oṣù karùn-ún ọdún 2020, Dokpesi làlùyọ nínú àrùn COVID-19. Ó ṣàìsàn ìrọlápá-ìrọlẹ́sẹ̀ ní ọdún 2023, lẹ́yìn àwẹ̀ Ràmàdáànì wọn. Ó ṣaláìsí ní ọjọ́ kọkàndínlọ́gbọ̀n, oṣù karùn-ún ọdún 2023.

 Ètò ẹ̀kọ́ rẹ̀ 
Dokpesi bẹ̀rẹ̀ ètò ẹ̀kọ́ rẹ̀ ní Loyola college, Ibadan. Lẹ́yìn èyí, ó darapọ̀ mọ́ Immaculate Conception College (ICC) ní Ìlú Benin, níbi tí ó ti jẹ́ ọmọ-ẹgbé Ozolua Play house, èyí tó jẹ́ ẹgbẹ́ onítíátà àti ijó. Ó kẹ́kọ̀ó gboyè ní University of Benin Edo State, ó sì parí ẹ̀kọ́ rè ní University of Gdansk, ní Poland, níbi tí ó ti gba oyè Doctorate degree, nínú ẹ̀kọ́ Marine Engineering. Alhaji Bamanga Tukur ló san owó ilé-ìwé rẹ̀, láti ìbẹ̀rẹ̀ títí dé òpin.

 Àwọn ìtọ́kasí